‘અભિયાન’એ જ્યારે સોનલના ઘરની મુલાકાત લીધી ત્યારે તેની મમ્મી કુસુમબહેને કહ્યું કે, ‘મારી દીકરીને રૃપિયાની લાલચ આપીને ડૉક્ટર અને તેની બંને એજન્ટોએ ફસાવી હતી. તેમણે આ પ્રક્રિયામાં રહેલા સંભવિત ખતરાની અમને જાણ ન કરી જેનો ભોગ અમારી દીકરી બની. એનો વાંક માત્ર એટલો જ હતો કે તે પરિવારને આર્થિક રીતે મદદ કરવા માગતી હતી, પણ ડૉક્ટર અને એજન્ટો તો બધું જાણતાં હતાં છતાં કેમ તેને વારી નહીં? જો કશું ગેરકાયદે નહોતું તો કેમ આખો મામલો અમારાથી છુપાવી રાખવામાં આવ્યો?’